b'\n_START_ARTICLE_\nVlasta\n_START_SECTION_\nIzvor imena\n_START_PARAGRAPH_\nIme Vlasta je slovansko, in sicer skraj\xc5\xa1ana oblika iz imen Vlastimira, Vlastislava, ki sta \xc5\xbeenski obliki imen Vlastimir, Vlastislav. Imena s sestavino vlast so v slovanskih jezikih dokaj raz\xc5\xa1irjena, zlasti na \xc4\x8ce\xc5\xa1kem in Poljskem (npr. \xc4\x8de\xc5\xa1ka Vlasta, Vlastej, Vlastko, Vlastislava in na poljska Wlostek, Wloscibor itd.)\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Vlasta: 1.987. Med vsemi \xc5\xbeenskimi imeni pa je ime Vlasta po pogostosti uporabe uvr\xc5\xa1\xc4\x8deno na 129. mesto.\n_START_SECTION_\nOsebni praznik\n_START_PARAGRAPH_\nV koledarju je ime Vlasta uvr\xc5\xa1\xc4\x8deno k imenu Vladimir; god praznuje 15. julija.\n_START_SECTION_\nZanimivost\n_START_PARAGRAPH_\nIz imen, ki vsebujejo sestavino vlast so nastala tudi nekatera krajevna imena, npr. Lastomerci.'